**Ministru kabineta noteikumu projekta**

**“Grozījumi Ministru kabineta 2011.gada 21.jūnija noteikumos Nr.491 „Mājas (istabas) dzīvnieku reģistrācijas kārtība”**

sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1) Veterinārmedicīnas likuma 25.panta 6.punkts;2) Ministru kabineta 2011.gada 21.jūnija sēdes protokola Nr.39 72.§ 4.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban ir spēkā Ministru kabineta 2011.gada 21.jūnija noteikumi Nr.491 „Mājas (istabas) dzīvnieku reģistrācijas kārtība” (turpmāk – noteikumi Nr.491). Saskaņā ar Ministru kabineta 2011.gada 21.jūnija sēdes protokola Nr.39 72.§ 4.punktu Zemkopības ministrijai uzdots sadarbībā ar Vides aizsardzības un reģionālās attīstības ministriju sešu mēnešu laikā pēc Eiropas reģionālās attīstības fonda programmas 3.2.2.1.1.apakšaktivitātē „Informāciju sistēmu un elektronisko pakalpojumu attīstība” finansētā projekta „Zemkopības ministrijas un tās padotībā esošo iestāžu uz klientu orientētas pakalpojumu sistēmas izveide” īstenošanas (termiņš 2014.gada 2.jūlijs) sagatavot grozījumus Ministru kabineta noteikumos „Mājas (istabas) dzīvnieku reģistrācijas kārtība”, nosakot kārtību, kādā reģistrē mājas (istabas) dzīvniekus un sniedz informāciju par reģistrēto mājas (istabas) dzīvnieku, izmantojot portālu [www.latvija.lv](http://www.latvija.lv), un attiecīgo noteikumu projektu noteiktā kārtībā iesniegt izskatīšanai Ministru kabinetā. Zemkopības ministrija ir sagatavojusi Ministru kabineta noteikumu projektu „Grozījumi Ministru kabineta 2011.gada 21.jūnija noteikumos Nr.491 „Mājas (istabas) dzīvnieku reģistrācijas kārtība” (turpmāk – noteikumu projekts). Noteikumu projekts precizē normas, paredzot, ka mājas (istabas) dzīvnieks tiek reģistrēts mājas (istabas) dzīvnieku vienotās informācijas sistēmā, kas ir valsts informācijas sistēmas "Lauksaimniecības datu centra informācijas sistēma" sastāvdaļa, savukārt e-pakalpojumu saskarnes par datubāzē reģistrētiem dzīvniekiem tā īpašniekam būs pieejamas vienotajā publisko pakalpojumu portālā [www.latvija.lv](http://www.latvija.lv). Noteikumu projektā netiks lietota atsauce uz Eiropas Parlamenta un Padomes 2003.gada 26.maija Regulu (EK) Nr. [998/2003](http://eur-lex.europa.eu/eli/reg/2003/998?locale=LV) par dzīvnieku veselības prasībām, kas piemērojamas lolojumdzīvnieku nekomerciālai pārvietošanai, un ar kuru groza Padomes Direktīvu [92/65/EEK](http://eur-lex.europa.eu/eli/dir/1992/65?locale=LV), jo tā zaudē spēku ar 2014.gada 28.decembri, kā arī šajā Regulā ir noteikts kā ir jābūt identificētam dzīvniekam, lai to pārvietotu uz citām Eiropas Savienības dalībvalstīm. Savukārt noteikumi Nr.491 nosaka nacionālās prasības suņu, kaķu un sesku reģistrācijai, attiecīgi noteikumu projekta 2.punkts izteikts jaunā redakcijā, neatsaucoties uz Eiropas Savienības tiesību aktiem. Noteikumu projektā svītrots 4.punkts, jo Veterinārmedicīnas likuma 21.panta otrā daļa nosaka, ka dzīvnieku reģistru dzīvnieku reģistrācijas kārtību regulējošos normatīvajos aktos noteiktajā kārtībā izveido un uztur valsts aģentūra “Lauksaimniecības datu centrs”.Noteikumu projekts paredz, ka praktizējošs veterinārārsts implantē mājas (istabas) dzīvniekam mikroshēmu kakla apvidus kreisajā pusē, taču ir nosacījumi, kuru dēļ mikroshēma var neatrasties kakla kreisajā pusē, t.i. pastāv atšķirības starp valstīm par mikroshēmas ievadīšanas vietu, bez tam dzīvnieka dzīves laikā mikroshēma var mainīt savu atrašanās vietu, kā arī pastāv anatomiskas īpatnības kā dēļ mikroshēma neatrodas tai paredzētā vietā, tādēļ reģistrācijas veidlapā ir norādītas arī citas mikroshēmas iespējamās atrašanās vietas. Tāpat noteikumu projekts paredz, ka praktizējošs veterinārārsts identifikācijai datubāzē var izmantot ne tikai datu centra (turpmāk – datu centrs), bet arī valsts un pašvaldību pakalpojumu portāla [www.latvija.lv](http://www.latvija.lv) identifikācijas pakalpojumus. Tā kā datu ievadei par mājas (istabas) dzīvnieku ir nepieciešama autorizēta pieeja, pašvaldībai ir iespēja iesniegt datu centrā iesniegumu piekļuves tiesību piešķiršanai konkrētam pašvaldības darbiniekam, savukārt šis darbinieks identifikācijai datubāzē tāpat var izmantot gan datu centra, gan valsts un pašvaldību pakalpojumu portāla [www.latvija.lv](http://www.latvija.lv) identifikācijas pakalpojumus. Lai mazinātu administratīvo slogu praktizējošiem veterinārārstiem un pašvaldību darbiniekiem, līgumu ar datu centru slēgs tikai par maksas iekasēšanu no mājas (istabas) dzīvnieka īpašnieka par mājas (istabas) dzīvnieka reģistrāciju datubāzē.Lai nodrošinātu pakalpojuma pieejamību mājas (istabas) dzīvnieku īpašniekiem, turpmāk praktizējošs veterinārārsts par reģistrētiem mājas (istabas) dzīvniekiem datubāzē varēs norādīt informāciju par dzīvnieka īpašnieka vai turēšanas vietas maiņu, dzīvnieka sterilizāciju, pazušanu, atrašanu, nomiršanu vai eitanāziju. Lai gūtu apstiprinājumu tam, ka mājas (istabas) dzīvnieks ir reģistrēts datubāzē, mājas (istabas) dzīvnieka īpašnieks varēs pieprasīt, lai praktizējošs veterinārārsts vai vietējās pašvaldības darbinieks izsniedz izdruku no datubāzes par mājas (istabas) dzīvnieka reģistrāciju.Noteikumu projekts paredz, ka mājas (istabas) dzīvnieka īpašnieks, izmantojot portālā [www.latvija.lv](http://www.latvija.lv) pieejamās e-pakalpojumu saskarnes vai aizpildot ziņojumu un to nosūtot datu centram, paziņo ne tikai par reģistrētā mājas (istabas) dzīvnieka turēšanas vietas maiņu, nāvi (izņemot par suni, kas atzīts par bīstamu), pazušanu vai atrašanu, bet arī par īpašnieka maiņu.Lai vietējās pašvaldības pirms 2016.gada 1.jūlija varētu ātrāk uzsākt suņu reģistrāciju datubāzē, noteikumu projekta noslēguma jautājumos iekļautais punkts paredz, ka vietējā pašvaldība ar saviem saistošajiem noteikumiem var noteikt citu termiņu suņus reģistrēšanai mājas (istabas) dzīvnieku vienotās informācijas sistēmā.Noteikumu projekts papildināts ar normu, paredzot, ka no 2015.gada 1.jūlija suni  var  atsavināt tad, ja tam ir  implantēta mikroshēma un tas ir reģistrēts datubāzē uz atsavinātāja vārda, izņemot suni, kas tiek atsavināts pastāvīgai turēšanai ārvalstīs.Lai nodrošinātu labas pārvaldības principu ievērošanu publisko pakalpojumu sniegšanā saskaņā ar Elektronisko dokumentu likumu, kā arī grozījumu izdarīšanu, ir precizēta mājas (istabas) dzīvnieka reģistrācijas veidlapa un ziņojums par reģistrētu mājas (istabas) dzīvnieku.  |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija un Lauksaimniecības datu centrs |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Praktizējoši veterinārārsti, mājas (istabas) dzīvnieku īpašnieki un vietējās pašvaldības.Latvijā ir 621 praktizējošs veterinārārsts, kā arī 118 vietējo pašvaldību. Aptuvenais pieņemtais suņu skaits valstī ir 160 000. Pašlaik datubāzē ir reģistrēts 14 127 suņi, 1008 kaķi un 67 mājas (istabas) seski. |
| 2. | Tiesiskā regulējuma ietekme uz tautsaimniecību un administratīvo slogu |  Sabiedrības grupām un institūcijām projekta tiesiskais regulējums nemaina tiesības un pienākumus, ne arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

*Anotācijas III un V sadaļa – projekts šīs jomas neskar.*

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nepieciešami grozījumi Veterinārmedicīnas likumā, precizējot Lauksaimniecības datu centra nosaukumu, jo valsts aģentūrai “Lauksaimniecības datu centrs” ir mainīts juridiskais statuss. Saskaņā ar Ministru kabineta 2012.gada 18.decembra noteikumiem Nr.878 “**Lauksaimniecības datu centra nolikums”** Lauksaimniecības datu centrs ir zemkopības ministra pakļautībā esoša tiešās pārvaldes iestāde. Kā arī jāpapildina ar normu, ka Lauksaimniecības datu centrs ne tikai izveido un uztur dzīvnieku reģistru, bet ir arī tā pārzinis. |
| 2. | Atbildīgā institūcija | Zemkopības ministrija  |
| 3. | Cita informācija | Likumprojektu plānots iesniegt Ministru kabinetā līdz 2015.gada 1.martam.  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts ievietots Zemkopības ministrijas tīmekļa vietnē.Noteikumu projekts 2014.gada 30.oktobrī izsludināts Valsts sekretāru sanāksmē. |
| 2. | Sabiedrības līdzdalība projekta izstrādē | 2014.gada 17.septembrī noteikumu projekts elektroniski nosūtīts biedrībai „Latvijas veterinārārstu biedrība”, SIA „Aivara Borovkova juridiskā biroja „AB grupa””, biedrībai „Dzīvnieku pansija Ulubele”, nodibinājumam „Dzīvnieku Drauga fonds”, kā arī biedrībām „DzīvniekuSOS” un „Latvijas kinoloģiskā federācija”.Valsts sekretāru sanāksmē izsludinātajam noteikumu projektam atzinumu pieteicās sniegt nodibinājums „dzivniekupolicija.lv”. |
| 3. | Sabiedrības līdzdalības rezultāti | Iebildumi no biedrības „Latvijas veterinārārstu biedrība”, SIA „Aivara Borovkova juridiskā biroja „AB grupa””, biedrības „Dzīvnieku pansija Ulubele”, nodibinājuma „Dzīvnieku Drauga fonds”, biedrības „DzīvniekuSOS” un biedrības „Latvijas kinoloģiskā federācija” netika saņemti.2014.gada 20.novembrī tika saņemti iebildumi no nodibinājuma „dzivniekupolicija.lv”. Par nodibinājuma „dzivniekupolicija.lv” izteiktajiem iebildumiem sagatavota izziņa un par vērā neņemtajiem iebildumiem 2014.gada 5.decembrī organizēta starpministriju (starpinstitūciju) sanāksme. Sanāksmē tika panākta vienošanās, ka nepieciešams turpināt tālākas diskusijas Zemkopības ministrijas darba grupā ar visām iesaistītajām pusēm par normatīvo aktu pilnveidošanu mājas (istabas) dzīvnieku reģistrācijas jomā t.i. par apmācītu personu piesaistīšanu dzīvnieku apzīmēšanai, patversmes dzīvnieku reģistrāciju bez maksas, datubāzē esošās informācijas pilnveidošanu un citiem jautājumiem. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Lauksaimniecības datu centrs un vietējās pašvaldības.  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Zemkopības ministrs J.Dūklavs

05.01.2015. 14:39

1217

I.Kronenberga

67027047, Inga.Kronenbergaa@zm.gov.lv